
Parlamentul României

Camera Deputaţilor

Comisia pentru apărare, ordine                                                              Bucureşti, 08.10.2003

publică şi siguranţă naţională                                                                  PL 582/2003
Nr.32/618/2003

RAPORT

asupra proiectului de Lege pentru ratificarea Acordului între România şi Uniunea Europeană cu privire la participarea României la Misiunea de Poliţie  a Uniunii Europene (EUPM) în Bosnia -Herţegovina (BiH), semnat la Bruxelles la 16 decembrie 2002, şi a Înţelegerii financiare între Ministerul de Interne din România şi Şeful Misiunii/Comisarul Misiunii de Poliţie a Uniunii Europene (EUPM) în Bosnia-Herţegovina, semnată la Sarejevo la 6 decembrie 2002
1. În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu  proiectul de Lege pentru ratificarea Acordului între România şi Uniunea Europeană cu privire la participarea României la Misiunea de Poliţie  a Uniunii Europene (EUPM) în Bosnia - Herţegovina (BiH), semnat la Bruxelles la 16 decembrie 2002, şi a Înţelegerii financiare între Ministerul de Interne din România şi Şeful Misiunii/Comisarul Misiunii de Poliţie a Uniunii Europene (EUPM) în Bosnia-Herţegovina, semnată la Sarejevo la 6 decembrie 2002, trimis cu adresa  nr.582 din 22.09.2003 şi înregistrat cu nr. 32/618 din 24.09.2003.

  Consiliul Legislativ, cu nr.1038/11.07.2003, a avizat favorabil proiectul de lege, cu anumite observaţii şi propuneri.

  Comisia pentru buget, finanţe şi bănci, Comisia juridică de disciplină şi imunităţi şi Comisia pentru politică externă, cu nr. 523 din 01.10.2003, respectiv nr. 582 din 25.09.2003 şi nr. 582 din 01.10.203 au avizat favorabil acest proiect de lege. 

   Proiectul de lege are ca obiect ratifcarea Acordului prin care s-a convenit participarea României la Misiunea de Poliţie a Uniunii Europene în Bosnia Herţegovina, precum şi a Înţelegerii financiare privind contribuţia Ministerului Administraţiei şi Internelor din România la costurile curente ale EUPM în anul 2003. 

2. Proiectul face parte din categoria legilor ordinare şi se adoptă potrivit prevederilor art. 74 alin.(2) din Constituţie.

3. La lucrările comisiei au fost prezenţi 21 deputaţi, din totalul de 26 de membri ai comisiei.

    Proiectul de lege a fost avizat favorabil cu unanimitatea voturilor deputaţilor prezenţi.

4. Proiectul de lege a fost adoptat de Senat în şedinţa din 18 septembrie 2003.

    În urma dezbaterii, în şedinţa din 8 octombrie 2003, comisia a hotărât să supună acest proiect de lege Plenului Camerei Deputaţilor spre dezbatere şi adoptare, în forma adoptată de Senat.

PREŞEDINTE,

Răzvan IONESCU

Red.consult. Roxana Rus

Red.s.c. Anca Barb

